Test af 5G-teknologi på Roskilde Festivalen

Teleselskabet 3 benytter Roskilde Festivalen som en legeplads til at teste en 5G-nøgleteknologi. Det sker i samarbejde med Huawei, der leverer hardwaren.

Helt konkret er det teknologien ‘Massive MIMO’, der testes – og den kan femdoble kapaciteten og give op til tre gange hurtigere datahastigheder på mobilnetværket, ved at optimere eksisterende 4G-teknologi. 3 og Huawei har udrustet fem af masterne i musikområdet med teknologien, der er en del af den “teknologipakke”, der udgør 5G-specifikationerne.

Resultaterne af testen bruges ikke alene af 3 Danmark, men også af 3 Østrig, der møder op for at suge viden.

Det kræver en såkaldt kategori 9-smartphone at kunne udnytte Massive MIMO. Det tæller blandt andet iPhone 7/7 Plus, Xperia XZ og P9, P10 og Mate 9 Pro fra Huawei.

Massivt til stede

3 er, traditionen tro, massivt til stede på Roskilde Festivalen. Teleselskabet leverer blandt andet:

12 opladningsstande med gratis opladning til alle (medbring selv ladekabel)

10 loungemøbler med indbyggede stik til opladning (’fast charging’)

En 3Reload-stand på festivalpladsen med gratis opladning til alle (’fast charging’) og ’mobile aid’, hvis mobilen strejker eller er blevet væk. Standen ligger i Trade Zone på festivalpladsen

En ’fast track’ app udviklet i samarbejde med VOLT og Roskilde Festival. Med app’en kan festivalgæsterne bestille mad og drikke hos udvalgte boder via mobilen og gå direkte til udlevering i den valgte bod. App’en bruger lokationsbaseret data og viser nærmeste boder med ’fast track’. Brugeren kan gemme sine betalingsoplysninger i app’en eller betale med MobilePay.

Test af 5G-teknologi på Roskilde Festivalen